b'\n_START_ARTICLE_\nAnnie M\xc3\xb6rk\n_START_PARAGRAPH_\nAnnie Engelbertina M\xc3\xb6rk (28. helmikuuta 1887 Hanko \xe2\x80\x93 22. hein\xc3\xa4kuuta 1959 Helsinki) oli suomalainen teatteriohjaaja sek\xc3\xa4 n\xc3\xa4yttelij\xc3\xa4, joka esiintyi sek\xc3\xa4 teatterissa ett\xc3\xa4 elokuvissa._NEWLINE_Ensiesiintymisens\xc3\xa4 valkokankaalla M\xc3\xb6rk teki vuonna 1920 elokuvassa Ollin oppivuodet. H\xc3\xa4nen viimeiseksi elokuvakseen j\xc3\xa4i vuoden 1956 Juha, jossa h\xc3\xa4n n\xc3\xa4ytteli Juhan \xc3\xa4iti\xc3\xa4. Kaiken kaikkiaan h\xc3\xa4n n\xc3\xa4ytteli 18 elokuvassa. M\xc3\xb6rkin roolihahmot edustivat usein pahaenteisi\xc3\xa4 naisia, kuten ennustaja elokuvassa Kohtalo johtaa meit\xc3\xa4 (1945)._NEWLINE_M\xc3\xb6rkin p\xc3\xa4\xc3\xa4ty\xc3\xb6 oli teatterissa, ja h\xc3\xa4n n\xc3\xa4ytteli vuosina 1912\xe2\x80\x931929 Kansan N\xc3\xa4ytt\xc3\xa4m\xc3\xb6ll\xc3\xa4 sek\xc3\xa4 Tampereella. Vuodesta 1929 h\xc3\xa4n n\xc3\xa4ytteli 30 vuotta Turun Teatterissa ja oli sen kantavia voimia etenkin suurten traagisten naisroolien esitt\xc3\xa4j\xc3\xa4n\xc3\xa4._NEWLINE_M\xc3\xb6rk palkittiin vuonna 1948 Pro Finlandia -mitalilla.'